LEGE

privind prelucrarea datelor cu caracter personal şi protecţia vieţii

private în sectorul telecomunicaţiilor

	NR. CRT
	TEXT INIŢIAL
	TEXT FINAL
	MOTIVARE

	1.
	Obiect


Art. 1 - (1) Prezenta lege asigură condiţiile specifice de garantare a dreptului la protecţia vieţii private, în privinţa prelucrării datelor cu caracter personal în sectorul telecomunicaţiilor.

(2)
 Dispoziţiile prezentei legi se completează cu prevederile legale referitoare la protecţia persoanelor în privinţa prelucrării datelor cu caracter personal şi la libera circulaţie a acestor date.

(3)
Prezenta lege nu se aplică prelucrărilor de date cu caracter personal efectuate:


a)
de către autorităţi publice cu atribuţii în domeniul apărării naţionale, ordinii publice şi siguranţei naţionale, pentru îndeplinirea obligaţiilor lor stabilite de lege;


b)
în cadrul activităţilor desfăşurate în domeniul dreptului penal de către autorităţile publice, în limitele puterilor ce le sunt conferite de lege.
	Obiect


Art. 1 - (1) Prezenta lege asigură condiţiile specifice de garantare a dreptului la protecţia vieţii private, în privinţa prelucrării datelor cu caracter personal privind serviciile de telecomunicaţii destinate publicului în reţelele publice de telecomunicaţii .

(2) nemodificat

(3)
Prezenta lege nu se aplică prelucrărilor de date cu caracter personal efectuate:


a)
de către autorităţi publice cu atribuţii în domeniul apărării naţionale şi siguranţei naţionale, pentru activităţi care sunt în mod legal autorizate; 


	Legea reglementează prelucrarea datelor cu caracter personal prin  serviciile de telecomunicaţii destinate publicului în reţelele publice de telecomunicaţii (conform Directivei 97/66/EC)

Pentru armonizare cu Legea-cadru si în conformitate cu  Directiva 97/66/EC prin care  se reglementează activităţi.

	2.
	Definiţii


Art.2.- În înţelesul prezentei legi, următorii termeni se definesc după cum urmează:

    1.
date cu caracter personal - orice informaţii referitoare la o persoană fizică determinată sau determinabilă; o persoană determinabilă este acea persoană care poate fi identificată, direct sau indirect, în special prin referire la un număr de identificare sau la unul sau mai multe elemente specifice identităţii sale fizice, fiziologice, psihice, economice, culturale sau sociale;

     2.
prelucrarea datelor cu caracter personal - orice operaţiune sau set de operaţiuni care se efectuează asupra datelor cu caracter personal, precum colectarea, înregistrarea, organizarea, stocarea, adaptarea sau modificarea, consultarea, utilizarea, comunicarea către terţi prin dezvăluire, difuzare sau în orice alt mod, alinierea, combinarea, raportarea la datele altei persoane, blocarea, ştergerea sau distrugerea;

      3.
abonat - orice persoană fizică sau juridică care a încheiat un contract cu furnizorul de servicii de telecomunicaţii destinate publicului în vederea furnizării de asemenea servicii;

     4.
utilizator - orice persoană fizică beneficiară a unui serviciu de telecomunicaţii destinat publicului, în scopuri private sau profesionale, fără a fi în mod necesar abonat al acestui serviciu;

5. reţea publică de telecomunicaţii - sistemele de transmisie şi, după caz, echipamentul de comutare şi celelalte resurse care permit transportul de semnale între punctele terminale definite prin fir, radio, fibră optică sau prin alte mijloace electromagnetice, care sunt utilizate, în tot sau în parte, pentru furnizarea de servicii de telecomunicaţii destinate publicului;

 6.
serviciu de telecomunicaţii - activitatea de asigurare a transmisiei şi circulaţiei, în tot sau în parte, a semnalelor pe reţele de telecomunicaţii, cu excepţia radiodifuziunii şi a televiziunii;

   7.
autoritatea de reglementare - autoritatea prevăzută la art. 5 alin. (1) din Legea telecomunicaţiilor nr. 74/1996;

    8.
factura detaliată - suma informaţiilor referitoare la liniile apelate sau la liniile care apelează, ori informaţii referitoare la data şi durata fiecărui apel;

9.
registrele abonaţilor - acele baze de date, în formă scrisă sau electronică, publice ori accesibile publicului printr-uri serviciu de consultare sau utilizate de terţi în scopuri comerciale, care conţin date cu caracter personal ale abonaţilor.
	Definiţii

Art.2.- În înţelesul prezentei legi, următorii termeni se definesc după cum urmează: 
1. serviciu de telecomunicaţii - servicii a căror furnizare constau, integral sau parţial, în transmiterea şi direcţionarea de semnale în reţelele de telecomunicaţii, cu excepţia radiodifuziunii şi a televiziunii; 

2. serviciu de telecomunicaţii destinat publicului – orice serviciu de telecomunicaţii cu excepţia celor necesare exclusiv furnizorului sau unui grup închis de utilizatori;

3. furnizor de servicii de telecomunicaţii destinate publicului – persoana juridică ce prestează un serviciu de telecomunicaţii prin intermediul unei reţele publice de telecomunicaţii;

4.  reţea publică de telecomunicaţii - sisteme de transmisie şi, unde sunt aplicabile, echipament de comutaţie şi alte resurse ce permit transmiterea de semnale între puncte terminale definite, prin fir, radio, prin mijloace optice sau electromagnetice, care sunt utilizate - integral sau parţial - pentru furnizarea de servicii de telecomunicaţii disponibile în mod public; 

5. operator al reţelei  publice – persoana juridică autorizată să instaleze şi/sau să opereze o reţea publică de telecomunicaţii în scopul oferirii de servicii de telecomunicaţii destinate publicului;

6. abonat - orice persoană fizică sau juridică care a încheiat un contract cu furnizorul de servicii de telecomunicaţii destinate publicului în vederea furnizării de asemenea servicii;

7. utilizator - orice persoană fizică beneficiară a unui serviciu de telecomunicaţii destinat publicului, în scopuri private sau profesionale, fără a fi în mod necesar abonat al acestui serviciu;

8. date cu caracter personal - orice informaţie referitoare la o persoană fizică identificată sau identificabilă; o persoană identificabilă este acea persoană care poate fi identificată, direct sau indirect, în mod particular prin referire la un număr de identificare sau la unul sau mai mulţi factori specifici identităţii sale fizice, fiziologice, psihice, economice, culturale sau sociale;

9. prelucrarea datelor cu caracter personal - orice operaţie sau set de operaţii care se efectuează asupra datelor personale, automatizat sau nu, ca şi colectarea, înregistrarea, organizarea, stocarea, adaptarea sau alterarea, extragerea, consultarea, utilizarea, dezvăluirea către terţi prin transmisie, diseminarea, alăturarea sau combinarea, blocarea, ştergerea sau distrugerea

10. autoritatea de reglementare - autoritatea prevăzută la art. 5 alin. (1) din Legea telecomunicaţiilor nr. 74/1996;

11. factura detaliată - suma informaţiilor referitoare la liniile apelate sau la liniile care apelează, ori informaţii referitoare la data şi durata fiecărui apel;

12. registrele abonaţilor - acele baze de date, în formă scrisă sau electronică, publice ori accesibile publicului printr-uri serviciu de consultare sau utilizate de terţi în scopuri comerciale, care conţin date cu caracter personal ale abonaţilor.
	conform Directivei 97/66/EC

noţiune utilizată în lege şi nedefinită în legislaţia în vigoare

noţiune utilizată în lege şi nedefinită în legislaţia în vigoare

conform Directivei 97/66/EC

noţiune utilizată în lege şi nedefinită în legislaţia în vigoare

conform Directivei 95/46/CE

	3.
	Măsuri de securitate

Art.3.- (1) Furnizorul unui serviciu de telecomunicaţii destinat publicului şi operatorul reţelei publice de telecomunicaţii prin care se furnizează serviciul respectiv trebuie să ia toate măsurile tehnice şi de organizare adecvate garantării securităţii serviciului.


(2)
Măsurile adoptate trebuie să garanteze un nivel de securitate proporţional riscului, corespunzător stadiului dezvoltării tehnologice şi costurilor implementării acestor măsuri.


(3)
Standardele minime de securitate adoptate ca măsură preventivă vor fi stabilite de către autoritatea de reglementare, în termen de 6 luni de la data intrării în vigoare a prezentei legi.


(4)
Standardele adoptate potrivit alin. (3) vor fi revizuite de către autoritatea de reglementare în concordanţă cu stadiul dezvoltării tehnice şi cu experienţa în domeniu, în termen de 2 ani de la data intrării în vigoare a prezentei legi şi apoi la intervale care nu pot fi mai mari de 2 ani.


(5)
Furnizorul unui serviciu de telecomunicaţii destinat publicului este obligat să informeze abonaţii în situaţia în care ia cunoştinţă despre apariţia unui risc special de încălcare a securităţii reţelei. Informarea va face referire şi la posibilele remedii, precum şi la costurile de aplicare a acestora.


(6)
Informaţiile prevăzute la alin. (5) se înaintează şi autorităţii publice competente în domeniul protecţiei persoanelor în privinţa prelucrării datelor cu caracter personal.
	Măsuri de securitate

 Art.3.- (1) Furnizorul unui serviciu de telecomunicaţii destinat publicului şi operatorul reţelei publice de telecomunicaţii prin care se furnizează serviciul respectiv trebuie să ia toate măsurile tehnice şi de organizare adecvate garantării securităţii serviciului şi a reţelei. 

(2) nemodificat

nemodificat

nemodificat

Nemodificat 

(6) eliminat


	conform Directivei 97/66/EC

In conformitate cu Directiva 97/66/EC şi pentru simplificarea procedurilor administrative

	4.
	Confidenţialitatea comunicaţiilor


Art.
4 - (1)
Confidenţialitatea comunicaţiilor efectuate prin intermediul unei reţele publice de telecomunicaţii sau prin recurgerea la un serviciu de telecomunicaţii destinat publicului este garantată.


(2)
Ascultarea, înregistrarea, stocarea sau orice altă formă de interceptare sau supraveghere a comunicaţiilor este interzisă, cu excepţia cazurilor următoare:


a)
sunt realizate de participanţii la comunicaţia respectivă;


b)
participanţii la comunicaţia respectivă şi-au dat acordul scris prealabil;


c)
sunt realizate în exercitarea prerogativelor de autoritate publică, în condiţiile legii.


(3)
Un utilizator sau, respectiv, abonat are obligaţia de a-l informa pe celălalt utilizator sau, respectiv, abonat atunci când în cursul convorbirii se utilizează echipament care permite ca această convorbire să fie ascultată, înregistrată sau stocată de către alte persoane.
	Confidenţialitatea comunicaţiilor
nemodificat

(2)
Ascultarea, înregistrarea, stocarea sau orice altă formă de interceptare sau supraveghere a comunicaţiilor este interzisă, cu excepţia cazurilor următoare:


a)
sunt realizate de utilizatorii care participă la comunicaţia respectivă;


b)
utilizatorii care participă la comunicaţia respectivă şi-au dat acordul scris prealabil;

            c)
sunt realizate în exercitarea prerogativelor de autoritate publică, în condiţiile legii.

nemodificat


	O mai bună corelare cu Directiva 97/66/EC

	5.
	Datele referitoare la trafic şi la facturare 
Art. 5 - (1) Datele referitoare la trafic, care privesc abonaţii şi utilizatorii, prelucrate în vederea stabilirii convorbirilor efectuate şi stocate de către furnizorul unui serviciu de telecomunicaţii destinat publicului sau de către operatorul unei reţele publice de telecomunicaţii trebuie să fie şterse sau făcute anonime la terminarea convorbirii, fără a aduce atingere prevederilor alin. (2)-(4).

        (2)
Prelucrarea datelor prevăzute la alin (1), efectuate în scopul întocmirii facturilor abonaţilor sau în scopul stabilirii plăţilor pentru interconectare, este permisă doar până la împlinirea unui termen de 3 ani de la data scadenţei obligaţiei de plată corespunzătoare facturii, respectiv de la data scadenţei obligaţiei de plată corespunzătoare interconectării.

        (3)
Furnizorul unui serviciu de telecomunicaţii destinat publicului, în vederea promovării propriilor servicii, poate prelucra datele cu caracter personal colectate în scopul prevăzut la alin. (2) numai cu acordul prealabil al abonatului.


(4)
Accesul la datele referitoare la trafic şi la facturare trebuie să fie limitat la persoanele care acţionează în virtutea unei obligaţii de serviciu, în raport cu furnizorul de servicii de telecomunicaţii destinat publicului sau, respectiv, cu operatorul reţelei publice de telecomunicaţii, care au ca atribuţii facturarea sau gestionarea traficului, rezolvarea cererilor clienţilor, detectarea fraudelor sau promovarea serviciilor de telecomunicaţii ale furnizorului sau operatorului respectiv. Accesul acestora trebuie să fie limitat la acele date care sunt necesare pentru îndeplinirea respectivelor obligaţii de serviciu.

(5)
Dispoziţiile alin. (1)-(4) nu pot fi invocate în scopul limitării accesului autorităţilor competente la datele referitoare la trafic sau la facturarea, în condiţiile legii, în scopul rezolvării litigiilor, în special a celor referitoare la interconectare sau la facturare.
	Datele referitoare la trafic şi la facturare
 Art. 5 - (1) Datele referitoare la trafic, care privesc abonaţii şi utilizatorii, prelucrate în vederea stabilirii convorbirilor efectuate şi stocate de către furnizorul unui serviciu de telecomunicaţii destinat publicului şi/sau de către operatorul unei reţele publice de telecomunicaţii destinate publicului trebuie să fie şterse sau făcute anonime la terminarea convorbirii, fără a prejudicia prevederile alin. (2)-(4).

      (2)
În scopul întocmirii facturilor abonaţilor sau în scopul stabilirii plăţilor pentru interconectare, este permisă până la împlinirea unui termen de maximum 3 ani de la data scadenţei obligaţiei de plată corespunzătoare facturii, respectiv de la data scadenţei obligaţiei de plată corespunzătoare interconectării prelucrarea datelor cum ar fi:

 - numărul sau identificarea terminalului abonatului

- adresa abonatului şi tipul terminalului

- numărul total de unităţi ce trebuie să fie facturate pentru perioada de contorizare

- numărul abonatului apelat

- tipul, momentul începerii şi durata apelurilor efectuate şi/sau volumul de date transmis

- data apelului/serviciului

- alte informaţii, cum ar fi cele referitoare la plăţi, ca plata în avans, plăţi pentru deconectări şi restanţe.    

(3)
Furnizorul unui serviciu de telecomunicaţii destinat publicului, în vederea realizării marketingului propriilor servicii, poate prelucra datele cu caracter personal colectate în scopul prevăzut la alin. (2) numai cu acordul prealabil al abonatului. 

(4)
Prelucrarea datelor referitoare la trafic şi la facturare trebuie să fie limitat la persoanele care acţionează în virtutea unei obligaţii de serviciu, în raport cu furnizorul de servicii de telecomunicaţii destinat publicului sau, respectiv, cu operatorul reţelei publice de telecomunicaţii, care au ca atribuţii facturarea sau gestionarea traficului, rezolvarea cererilor clienţilor, detectarea fraudelor sau marketingul propriilor servicii de telecomunicaţii ale furnizorului sau operatorului respectiv. Prelucrarea acestora trebuie să fie limitat la acele date care sunt necesare pentru îndeplinirea respectivelor obligaţii de serviciu. 

(5) nemodificat
	Pentru unitatea terminologică;

Pentru claritatea textului

Pentru conformitate cu Directiva 97/66/EC

Pentru conformitate cu Directiva 97/66/EC

Pentru conformitate cu Directiva 97/66/EC



	6. 
	Facturarea
detaliată 

Art. 6. - (1) Abonaţii primesc facturi nedetaliate.


(2)
Emiterea de facturi detaliate se face la cererea abonaţilor, cu respectarea drepturilor la protecţia vieţii private, în condiţiile legii.


(3)
Categoriile de informaţii care pot fi cuprinse în facturile detaliate se stabilesc de către autoritatea de reglementare.
	(2)
Emiterea de facturi detaliate se face la cererea abonaţilor, cu respectarea drepturilor la protecţia vieţii private a abonaţilor şi a utilizatorilor, în condiţiile legii.


	Pentru conformitate cu Directiva 97/66/EC



	7.
	Oferirea şi
restricţionarea oferirii serviciului de identificare a liniei la care apelează sau a liniei apelate 
Art.7. - (1) Utilizatorul care apelează are dreptul de a i se pune la dispoziţie, în mod gratuit, de către furnizorul serviciului de telecomunicaţii destinat publicului sau de către operatorul reţelei publice de telecomunicaţii, un procedeu simplu de eliminare a prezentării datelor respective, pentru fiecare apel în parte, în cazul în care se oferă şi un serviciu de prezentare a datelor de identificare a liniei care apelează.


(2)
Abonatul care apelează are dreptul de a i se pune la dispoziţie, în mod gratuit, de către furnizorul serviciului de telecomunicaţii destinat publicului sau de către operatorul reţelei publice de telecomunicaţii, un procedeu simplu de eliminare a prezentării datelor de identificare a liniei care apelează, pentru fiecare linie în parte, în cazul prevăzut la alin.(1)


(3)
Abonatul apelat are dreptul de a i se pune la dispoziţie, de către furnizorul serviciului de telecomunicaţii destinat publicului sau de către operatorul reţelei publice de telecomunicaţii, în mod gratuit, în cazul folosirii neabuzive, un procedeu simplu de eliminare a prezentării datelor de identificare a liniei pentru apelurile primite în cazul prevăzut la alin.(1).

         (4)
Abonatul apelat are dreptul de a i se oferi de către furnizorul serviciului de telecomunicaţii destinat publicului sau de către operatorul reţelei publice de telecomunicaţii, o posibilitate de a respinge apelul primit, atunci când datele de identificare a liniei care apelează au fost eliminate de abonatul sau utilizatorul care apelează în cazul prevăzut la alin. (1), dacă datele de identificare a liniei care apelează sunt indicate înainte de începerea convorbirii.


(5)
Abonatul apelat are dreptul de a i se pune la dispoziţie, în mod gratuit, de către furnizorul serviciului de telecomunicaţii destinat publicului sau de către operatorul reţelei publice de telecomunicaţii, un procedeu simplu de eliminare a prezentării datelor de identificare a liniei apelate faţă de utilizatorul care apelează, în cazul în care se oferă şi un serviciu de prezentare a datelor de identificare a liniei apelate.


(6)
Dispoziţiile alin. (1) şi (2) vor fi aplicabile şi apelurilor către alte ţări provenind din România, iar dispoziţiile alin. (3) - (5) vor fi aplicabile şi apelurilor către România provenind din alte ţări.


(7)
Furnizorii de servicii de telecomunicaţii destinate publicului au obligaţia de a informa publicul asupra serviciilor de prezentare a acestor date, precum şi asupra drepturilor prevăzute la alin. (1) - (6), în cazul în care se oferă şi servicii de prezentare a datelor de identificare a liniei care apelează sau a liniei apelate.
	nemodificat
	

	8.
	Dispoziţii derogatorii

Art. 8 - Un furnizor de servicii de telecomunicaţii destinate publicului, respectiv un operator al unei reţele publice de telecomunicaţii, poate deroga de la dispoziţiile referitoare la identificarea liniei care apelează, cu condiţia aducerii la cunoştinţa publicului a procedurilor prin care se realizează aceste derogări, în următoarele cazuri:


a)
temporar, în urma cererii unui abonat privind depistarea sursei unor apeluri abuzive; în acest caz datele de identificare ale liniei care apelează vor fi stocate şi accesibile, în condiţiile legii;


b)
pentru fiecare linie în parte, pentru organizaţiile care primesc apeluri de urgenţă, special recunoscute în acest sens, în condiţiile legii, cum ar fi secţiile de poliţie, unităţile de pompieri sau serviciile de ambulanţă.
	nemodificat
	

	9.
	Redirecţionarea automată a apelului

Art. 9 - Fiecare abonat are dreptul de a i se pune la dispoziţie, în mod gratuit, de către furnizorul serviciului de telecomunicaţii destinat publicului sau de către operatorul reţelei publice de telecomunicaţii, un procedeu simplu de a bloca redirecţionarea automată, efectuată de către un terţ a apelurilor către echipamentul terminal al abonatului respectiv.
	nemodificat
	

	10.
	Registrele abonaţilor
Art.10. - (1) Furnizorii de servicii de telecomunicaţii au obligaţia de a include în registrele abonaţilor pe care le întocmesc, sau de a pune la dispoziţia terţilor care întocmesc asemenea registre, numai datele cu caracter personal necesare identificării unui abonat anume, cu excepţia cazurilor în care abonatul respectiv şi-a dat acordul expres asupra includerii unor date suplimentare.


(2)
Orice abonat are dreptul să solicite, cu titlu gratuit:


a)
să nu fie inclus într-un registru al abonaţilor;


b)
înscrierea menţiunii că datele sale cu caracter personal nu pot fi folosite de către terţi în scopul promovării comerciale directe;


c)
înscrierea adresei sale doar parţial;


d)
să nu se efectueze nici o menţiune referitoare la sex, acolo unde acest lucru este lingvistic posibil.
	nemodificat

b)
înscrierea menţiunii că datele sale cu caracter personal nu pot fi folosite de către terţi în scopul marketingului direct;


	Pentru conformitate cu Directiva 97/66/EC



	11.
	Apelurile nesolicitate
Art. 11. - Apelurile nesolicitate, efectuate în scopul promovării comerciale directe, prin utilizarea unor sisteme automate de apelare care nu necesită intervenţia unui operator uman, prin fax sau prin orice alte metode, sunt interzise, cu excepţia cazului în care abonatul apelat şi-a exprimat în prealabil consimţământul expres în acest sens.
	Apelurile nesolicitate
Art. 11. - Apelurile nesolicitate, efectuate în scopul marketingului direct, prin utilizarea unor sisteme automate de apelare care nu necesită intervenţia unui operator uman, prin fax sau prin orice alte metode, sunt interzise, cu excepţia cazului în care abonatul apelat şi-a exprimat în prealabil consimţământul expres în acest sens.
	Pentru conformitate cu Directiva 97/66/EC



	12.
	Răspunderea

Art.12. - (1) Nerespectarea prevederilor prezentei legi atrage răspunderea disciplinară, contravenţională, civilă sau penală, după caz.


(2)
Furnizorii de servicii de telecomunicaţii destinate publicului sau /şi operatorii reţelelor publice de telecomunicaţii răspund faţă de utilizatori pentru daunele efective cauzate de neexecutarea sau executarea necorespunzătoare a obligaţiilor ce le revin în condiţiile prezentei legi.
	nemodificat
	- 

	13
	Contravenţii şi sancţiuni
Art. 13. - (1) Constituie contravenţii următoarele fapte, dacă nu sunt săvârşite în astfel de condiţii, încât, potrivit legii penale, să constituie infracţiuni:

a)
neadoptarea sau adoptarea incompletă a standardelor minime de securitate menţionate la art. 3 alin. (3) şi (4);


b)
neîndeplinirea obligaţiei de informare prevăzute la art. 3 alin (5) şi (6);


c)
neîndeplinirea obligaţiei de confidenţialitate prevăzute la art. 4 alin. (2) şi (3);


d)
neîndeplinirea obligaţiilor referitoare la prelucrarea şi limitarea accesului la datele cu caracter personal, prevăzute la art. 5;


e)
încălcarea drepturilor abonaţilor prevăzute la art. 6, prin sau cu privire la emiterea de facturi detaliate;


f)
neîndeplinirea obligaţiilor referitoare la oferirea serviciului de identificare a liniei care apelează, respectiv a liniei apelate, prevăzute la art. 7;


g)
neîndeplinirea obligaţiei referitoare la oferirea serviciului de redirecţionare automată, prevăzute la art. 9;


h)
neîndeplinirea obligaţiilor referitoare la întocmirea registrului abonaţilor, prevăzute la art. 10;

i)
iniţierea unui apel nesolicitat, cu încălcarea art. 11.


(2)
Contravenţiile prevăzute la alin.(1) se sancţionează cu amendă de la 10.000.000 lei la 250.000.000. lei.


(3)
Dacă faptele prevăzute la alin.(1) au produs consecinţe deosebit de grave, în înţelesul pe care îl are această noţiune în legea penală, autoritatea de reglementare poate dispune retragerea licenţei.


(4)
Contravenţiile se constată şi sancţiunile se aplică de către personalul autorităţii de reglementare împuternicit în acest sens.

            (5)
Dispoziţiile prezentei legi se completează cu dispoziţiile Legii nr.32/1968 privind stabilirea şi sancţionarea contravenţiilor, cu modificările şi completările ulterioare.
	Nemodificat

(6) Cuantumul amenzilor prevăzute în prezenta lege poate fi actualizat prin Hotărâre de Guvern, în funcţie de  evoluţia indicelui inflaţiei.
	Pentru corelarea amenzilor cu rata inflaţiei

	Dispoziţii finale şi tranzitorii
Art. 14. - Prezenta lege intră în vigoare la 3 luni de la data publicării ei în Monitorul Oficial al României.
	Art. 14. - Prezenta lege intră în vigoare la 3 luni de la data publicării ei în Monitorul Oficial al României, partea I. 
	Pentru exactitate

